पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश की राजनीति ने अब एक नया मोड़ आ रहा है। सपा के गढ़ में सेंध करने वाली भाजपा अब निराशा की ओर रुख मोड़ने लगी है। हम बात कर रहे है यूपी के कन्नौज जिले की। यहां इस बार जिला पंचायत के चुनाव में जो तस्वीर सामने आई है, उससे सपा भाजपा पर भारी दिख रही है। इस चुनाव में भाजपा को शिकस्त मिली है, जबकि निर्दलीय प्रत्याशियों की सियासत भी इस चुनाव में कम भूमिका नहीं निभा रही है।
कुछ सपा के बागी प्रत्याशियों ने इस जिला पंचायत के चुनाव में जीत हासिल करने के बाद अब वह फिर से अखिलेश का साथ देने का मन बना चुके है और सपा का दामन थामकर आने वाले विधानसभा चुनाव में भी सपा का परचम लहराने की तैयारी करने में लग गए हैं। इस बार जिला पंचायत का चुनाव में जीत हासिल करने वाले सपा के बागियों में एक नाम इंद्रेश यादव का भी है जिन्होंने वार्ड नम्बर 26 से जीत हासिल की है और जीतने के बाद अब इनके दिल में मुख्यमंत्री का सपना अखिलेश यादव के लिए ही है।
इंद्रेश यादव ने बताया कि हम शुरू से ही समाजवादी हैं और इस चुनाव में पार्टी से टिकट न मिल पाने के कारण उन्होंने चुनाव निर्दलीय लड़कर जीता है। लेकिन वह पार्टी में मुखिया अखिलेश यादव को मुख्यमंत्री के रुप में देखने का सपना रखते हैं। इसी तरह वार्ड नंबर 11 से जीत हासिल करने वाली मिथलेश ने भी सपा का दामन थामकर आगे बढ़ने की ठान ली है। इस तरह से कुछ निर्दलीय प्रत्याशी भी अब इस चुनाव में जीत के बाद सपा के साथ चलकर आगे बढ़ने की बात कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn